CELEX: 31983R2835
Language: el
Date: 1983-10-11 00:00:00
Title: Κανονισμός (ΕΟΚ) αριθ. 2835/83 της Επιτροπής της 11ης Οκτωβρίου 1983 περί καθορισμού της ακριβούς χρονικής περιόδου, μεταξύ της 1ης Οκτωβρίου 1983 και της 31ης Μαρτίου 1984, κατά την οποία απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς και η χρήση γρι—γρι και θυλάκων σε ορισμένες αλιευτικές περιοχές δυτικά της Σκοτίας

Avis juridique important

|

31983R2835

Κανονισμός (ΕΟΚ) αριθ. 2835/83 της Επιτροπής της 11ης Οκτωβρίου 1983 περί καθορισμού της ακριβούς χρονικής περιόδου, μεταξύ της 1ης Οκτωβρίου 1983 και της 31ης Μαρτίου 1984, κατά την οποία απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς και η χρήση γρι—γρι και θυλάκων σε ορισμένες αλιευτικές περιοχές δυτικά της Σκοτίας  

Επίσημη Εφημερίδα αριθ. L 279 της 12/10/1983 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 2835/83 ΤΗΣ ΕΠΙΤΡΟΠΗΣ  της 11ης Οκτωβρίου 1983  περί καθορισμού της ακριβούς χρονικής περιόδου, μεταξύ της 1ης Οκτωβρίου 1983 και της 31ης Μαρτίου 1984, κατά την οποία απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς και η χρήση γρι-γρι και θυλάκων σε ορισμένες αλιευτικές περιοχές δυτικά της Σκοτίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 171/83 του Συμβουλίου της 27ης Ιανουαρίου 1983 περί τεχνικών μέτρων διατηρήσεως των ιχθυαποθεμάτων (1), και ιδίως το άρθρο 15 παράγραφος 2,  Εκτιμώντας:  ότι ορισμένοι όρμοι και άλλες περιοχές δυτικά των ακτών της Σκοτίας σχηματίζουν, κατά τους χειμερινούς μήνες όταν ασκείται η αλιεία της σαρδελόρεγγας, τόπους επωάσεως για ρέγγες· ότι είναι επιθυμητό να μην κινδυνεύσει η συνάθροιση των νεαρών σε ηλικία ρεγγών, που ανήκουν στο δυτικό απόθεμα ρέγγας, από την παρεμπίπτουσα αλίευση των νεαρών αυτών σε ηλικία ρεγγών κατά την αλίευση της σαρδελόρεγγας·  ότι η ακριβής περίοδος, κατά την οποία συγκεντρώνονται μαζί οι σαρδελλόρεγγες και οι νεαρές σε ηλικία ρέγγες στους εν λόγω όρμους και τις υπόλοιπες θαλάσσιες περιοχές, μεταβάλλεται κάθε χρόνο ανάλογα με τις κλιματολογικές συνθήκες· κατά τους χειμερινούς όμως μήνες η περίοδος αυτή κυμαίνεται μεταξύ 1ης Οκτωβρίου και 31ης Μαρτίου·  ότι στις εν λόγω περιοχές υπάρχουν προς το παρόν νεαρές σε ηλικία ρέγγες σε τέτοια ποσότητα ώστε να δικαιολογείται η άμεση απαγόρευση της αλιείας στις περιοχές αυτές έως τις 31 Μαρτίου 1984·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Πόρων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς και η χρήση γρι-γρι ή άλλων θυλάκων στις περιοχές που ευρίσκονται δυτικά της Σκοτίας, οι οποίες αναφέρονται στο παράρτημα VII του κανονισμού (ΕΟΚ) αριθ. 171/83, από την έναρξη ισχύος του παρόντος κανονισμού έως τις 31 Μαρτίου 1984.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 24 της 27. 1. 1983, σ. 14.